Rittets tre første etapper ble gjennomført på Korsika, og den fjerde etappen var en lagtempo i Nice. Rittet hadde to individuelle tempoetapper, én lagtempo, ni flate etapper, fire kuperte og fem fjelletapper. Det var fire avslutninger på toppen av fjell dette året, mot tre forrige år. Nytt av dette året var at deltagerne syklet to ganger opp L'Alpe d'Huez, på den 18. etappen.